 - **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. Draft din 02.07.2019

Ca urmare a solicitării de emitere a acordului de mediu adresate de **SPITALUL MUNICIPAL ODORHEIU SECUIESC**, cu sediul în mun. Odorheiu Secuiesc, strada Bethlen Gábor, nr. 72, judeţul Harghita, înregistrată la Agenţia pentru Protecţia Mediului Harghita cu nr. 4627 din 10.05.2019 și completată la nr. 5626/13.06.2019, 5825/21.06.2019, 5850/21.06.2019, 5891/24.06.2019, 5898/25.06.2019, 5914/25.06.2019, 5952/26.06.2019, 5996/27.06.2019, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de 02.07.2019, că proiectul „**Amenajare spații verzi și parc în incinta spitalului**” propus a fi amplasat în jud. Harghita, mun. Odorheiu Secuiesc, strada Bethlehen Gábor - nu se supune evaluării impactului asupra mediului.

*Titularul deține puncte de vedere de la următoarele institutii publice: Garda Națională de Mediu-Comisariatul Judetean Harghita, Inspectoratul pentru Situatii de Urgență „Oltul” Harghita, Direcția de Sănătate Publică Harghita, Municipiul Odorheiu Secuiesc, Consiliul Județean Harghita,*

Justificarea prezentei decizii:

I. Motivele pe baza cărora s-a stabilit neefectuarea evaluării impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 13 lit. a)- Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului coroborat cu pct. 10. lit. b) - proiecte de dezvoltare urbană, inclusiv construcţia centrelor comerciale şi a parcărilor auto publice;

b) Justificarea potrivit criteriilor prevăzute în anexa nr. 3;

**1. Caracteristicile proiectelor**

a) dimensiunea şi concepţia întregului proiect:

Prezentului proiect prevede amenajarea spațiilor verzi și parc în incinta Spitalului Municipal.

Lucrările prevăzute sunt: săparea şi curățirea terenului de buruieni, pietre, betoane, procurarea, nivelarea şi împrăștiere de pământ fertil, amenajarea aleilor cu dale de beton, însămânțarea zonelor destinate gazonului, amenajarea zonelor cu arbuști decorativi, plantarea mai multor specii de arbori de foioase şi conifere.

Pe parcursul aleilor principale s-au propus locuri de odihnă, bănci ergonomice, corpuri de iluminat, coşuri de gunoi, mobilierul urban fiind conceput simplu şi adecvat amplasamentului. Băncile vor avea structură metalică și șezut din scânduri de lemn de rășinoase tratate cu trei straturi de protecție împotriva umidității, insectelor, ciupercilor xilofage și a razelor ultraviolete.

Prin proiectul propus se vor amenaja următoarele spații pe o suprafață de 3450,18mp

* Suprafața trotuare propuse 1302,33mp
* Suprafața spații verzi 2147,85mp

b) cumularea cu alte proiecte existente şi/sau aprobate: nu este cazul

c) utilizarea resurselor naturale, în special a solului, a terenurilor, a apei şi a biodiversităţii:

- produsele de carieră și balastieră: balast, piatră spartă, pietriș 4-8mm;

- pământ vegetal;

- materialul dendrologic, arbori și arbuști, plante ornamentale, etc.

d) cantitatea şi tipurile de deşeuri generate/gestionate:

Realizarea acestei investiții va genera deșeuri constând din:

- pământ şi pietre, altele decât cele specificate la 17 05 03\* : cod 17 05 04

- resturi de balast, altele decât cele specificate la 17 05 07\*: cod 17 05 07

Deșeurile rezultate vor fi transportate prin societăți autorizate în scopul valorificării:

e) poluarea şi alte efecte negative:

*Sursele de poluanţi pentru ape*

Nu este cazul.

*Sursele de poluanţi pentru aer, poluanţi, inclusiv surse de mirosuri.*

* **În faza de construcţie** există următoarele activităţi care au asociate **surse de emisie** liniare:

- realizare de decapări, umpluturi, nivelări, compactări, manevrarea agregatelor, deșeurilor de construcții și demolări

- funcţionarea utilajelor şi echipamentelor mobile motorizate

- traficul autovehiculelor în cadrul amplasamentului

*Sursele de zgomot şi de vibraţii*

* **În faza de construcţie**

- circulația vehiculelor motorizate-discontinuu

- traficul și activitatea utilajelor de construcție –în perioada programului de lucru

*Sursele de poluanţi pentru sol, subsol, ape freatice şi de adâncime*

* **În faza de construcţie**

- eventualele pierderi de produse petroliere în caz de accidente/incidente de la utilajele de construcţii/mijloacele de transport rutiere a materialelor/produselor de prefabricate utilizate la lucrările de construcţie

- eventualele pierderi de apă uzată menajeră din conductele reţelei de canalizare existente în cadrul amplasamentului în caz de incidente/accidente

* **În perioada de operare:** In cazul desfăşurării activităţilor în condiţii normale, din activitate nu va rezulta surse de poluare a solului şi a subsolului.

f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: Nu este cazul.

g) riscurile pentru sănătatea umană: Spațiul verde va atinge 10 mp/bolnav.

**2. Amplasarea proiectelor**

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:

a) utilizarea actuală şi aprobată a terenurilor: Suprafaţa pentru realizarea proiectului este de 3450,18 mp, situată în intravilanul municipiului Odorheiu Secuiesc, domeniu public al Municipiului Odorheiu Secuiesc dat în administrația Spitalului Municipal Odorheiu Secuiesc având destinația actuală: zona de instituții și servicii publice existente-situate în interiorul nucleului istoric conform Certificatul de Urbanism nr. 160/05.04.2019 emis de Primăria Municipiului Odorheiu Secuiesc.

b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c) capacitatea de absorbţie a mediului natural, acordându-se o atenţie specială următoarelor zone:

1. zone umede, zone riverane, guri ale râurilor: nu este cazul;

2. zone costiere şi mediul marin: nu este cazul;

3. zonele montane şi forestiere: nu este cazul;

4. arii naturale protejate de interes naţional, comunitar, internaţional: nu este cazul;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: Amplasamentul proiectului nu se situează în interiorul sau în vecinătatea ariilor naturale protejate declarate prin acte normative în vigoare. Cea mai apropiată arie naturală protejată este ROSCI 0383 „Râul Târnava Mare între Odorheiu Secuiesc și Vânători”care se situează la o distanţă de cca. 2,6 km de la amplasamentul proiectului.

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: amplasamentul face parte și din situl arheologic reperat nr. 13-părțile centrale ale orașului. Clădirea C17 este un monument clasat, având cod LMI-II-m-B-12896.

**3. Tipurile şi caracteristicile impactului potenţial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la pct. 1 şi 2, având în vedere impactul proiectului asupra factorilor prevăzuţi la art. 7 alin. (2) din prezenta lege, şi ţinând seama de:

a) importanţa şi extinderea spaţială a impactului - locală, pe teritoriul administrativ al municipiului Odorheiu Secuiesc;

b) natura impactului: Prin îmbunătăţirea mediului urban, proiectul va avea un impact pozitiv potenţial semnificativasupra bolnavilor.

c) natura transfrontalieră a impactului: nu este cazul;

d) intensitatea şi complexitatea impactului: impact redus cu efecte locale;

e) probabilitatea impactului: Redus-în perioada de realizare a proiectului

f) debutul, durata, frecvenţa şi reversibilitatea preconizate ale impactului: pe perioada executării lucrărilor durata impactului va fi scurtă;

g) cumularea impactului cu impactul altor proiecte existente şi/sau aprobate: nu este cazul;

h) posibilitatea de reducere efectivă a impactului: prin manipularea atentă a materialelor folosite, a deşeurilor şi prin exploatarea corespunzătoare a utilajelor și echipamentelor

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a

Guvernului nr. 57/2007 privind regimul ariilor naturale protejate, conservarea

habitatelor naturale, a florei şi faunei sălbatice, cu modificările şi completările

ulterioare, amplasamentul acestuia fiind situat în afara ariilor naturale protejate si a siturilor Natura 2000;

**Condițiile de realizare a proiectului:**

a) Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse se va realiza cu respectarea prevederilor Legii nr. 211/2011 privind regimul deşeurilor cu toate modificările și completările ulterioare

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) Titularul/operatorul activităţii se va asigura că toate operaţiile de pe amplasament să fie realizate în aşa fel încât emisiile să nu determine o deteriorare semnificativă a calităţii aerului, dincolo de limitele amplasamentului.

e). Se vor lua măsuri pentru diminuarea emisiilor de praf, zgomot şi vibraţii pe perioada executării lucrărilor;

f) Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 cu modificările și completările ulterioare, după terminarea lucrărilor.

g) Se vor utiliza materii prime numai din surse autorizate;

h) Respectarea Legii nr. 24/2007 privind reglementarea și administrarea spațiilor verzi din zona urbană, cu toate modificările și completările ulterioare;

i) Schimbarea destinaţiei terenurilor amenajate ca spaţii verzi şi/sau prevăzute ca atare în documentaţiile de urbanism, reducerea suprafeţelor acestora ori strămutarea lor este interzisă, indiferent de regimul juridic al acestora

j.) La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

Ing. ABOS Judit MIHÁLY István